1723 ने कराया पंजीयन, 64 को मिला रोजगार
विद्यार्थियों के लिए जिला स्तरीय कॅरियर मार्गदर्शन एवं रोजगार दिलाने के उद्देश्य से स्वामी विवेकानंद पीजी कॉलेज में शुक्रवार से दो दिवसीय रोजगार मेला लगा। पहले दिन 1723 विद्यार्थियों ने रोजगार के लिए पंजीयन कराया। 64 विद्यार्थियों को रोजगार मिला और 44 को विभिन्न प्राइवेट कंपनियों ने प्लेसमेंट दिया।
मेले रोजगार के लिए 44 स्टॉलें लगाई गई थी। इसमें मॉरिगो ऑर्गेनिक्स प्रालि. भीलवाड़ा, हेल्थ प्रोडक्ट कंपनी भीलवाड़ा, मातेश्वर इंटर प्राइजेज कंपनी भीलवाड़ा ने 44 विद्यार्थियों को प्लेसमेंट दिया। इंदौर इंस्टीट्यूट ऑफ मैनेजमेंट एंड रिसर्च उदय पब्लिक स्कूल प्रतापगढ़ ने 8 शिक्षकों के रूप में प्लेसमेंट के लिए सूची में नाम शामिल किए। सेंट्रल इंस्टीट्यूट ऑफ प्लास्टिक इंजीनियरिंग एंड टेक्नोलॉजी, संगम स्पाइनिंग इंडस्ट्रीज लिमिटेड भीलवाड़ा द्वारा 14 विद्यार्थियों का प्रारंभिक स्तर पर चयन किया गया है। इसके अतिरिक्त फैशन डिजाइनिंग, ब्यूटी पार्लर, मेहंदी, जिला पुलिस बल, आदिम जाति कल्याण विभाग, रोजगार कार्यालय, जिला उद्योग केंद्र, मत्स्य विभाग, ज्ञानमंदिर लॉ कॉलेज द्वारा विद्यार्थियों को कॅरियर मार्ग दर्शन दिया गया।
रोजगार मेले में इंदौर से आई एसबीआई लाइफ इंश्योरेंस कंपनी ने सेल्स रिप्रजेंटेटिव पद के लिए 27 विद्यार्थियों का तथा भीलवाड़ा की हेल्थ प्रोडक्ट कंपनी ने सेल्स रिप्रजेंटेटिव के लिए 14 विद्यार्थियों का चयन किया गया। शुभारंभ मुख्य अतिथि कलेक्टर रजनीश श्रीवास्तव, एसपी मनोज सिंह ने किया। कॉलेज प्राचार्य देवेंद्रसिंह राठौड़ मौजूद थे।
पीजी कॉलेज में आयोजित दो दिवसीय रोजगार मेले में पंजीयन कराते विद्यार्थी।
hin_Deva hin_Deva hin_Deva hin_Deva hin_Deva